Λεύκιος Βαλέριος Ποπλικόλας Βαλβίνος Μάξιμος

Ο Λεύκιος Βαλέριος Ποπλικόλας Βαλβίνος Μάξιμος,  λατιν.: Lucius Valerius Poplicola Balbinus Maximus (άκμασε τον 3ο αι.) ήταν Ρωμαίος συγκλητικός.

 Βιογραφία 
Ο Βαλέριος Βαλβίνος Μάξιμος ήταν μέλος του γένους των Βαλερίων του 3ου αι., το οποίο πλέον είχε φτάσει στο επίπεδο των πατρικίων.Mennen, pg. 127 Ήταν πιθανώς γιος του Λεύκιου Βαλέριου Κλαύδιου Ακίλιου Πρισκιλλιανού Μάξιμου και, όπως και ο πατέρας του, ξεκίνησε τη σταδιοδρομία του υπηρετώντας ως ένας από τους sevir equitum Romanorum στην ετήσια συνεδρίαση των ιππέων. Στη συνέχεια διορίστηκε triumvir capitalis (ή διευθυντής των φυλακών), πιθανώς για έναν χρόνο. Στη συνέχεια, ήταν υποψήφιος για το αξίωμα του ταμία (quaestor), και ακολούθησε η υποψηφιότητά του για το αξίωμα το;y praetor tutelaris (αξιωματούχου υπεύθυνου για θέματα κηδεμονίας), για το οποίο πιθανότατα είχε προταθεί πριν από το 240.Mennen, pg. 124

Ο Βαλέριος Βαλβίνος Μάξιμος διορίστηκε στη συνέχεια ως legatus proconsulis στην επαρχία της Ασίας. Έφτασε στο αξίωμα του υπάτου το 253, υπηρετώντας ως ύπατος ύστερος δίπλα στον Αυτοκράτορα Βολουσιανό, μέχρι που δολοφονήθηκε ο Βολουσιανός τους πρώτους μήνες του ίδιου έτους.  Ο αυτοκρατορικός διάδοχός του, Αιμιλιανός, μπορεί να αντικατέστησε τον Βαλέριο Βαλβίνο Μάξιμο με έναν αντικαταστάτη ύπατο, αν και ο ίδιος ο Αιμιλιανός δεν ανέλαβε τη θέση του υπάτου κατά τη σύντομη βασιλεία του.Richard Beale, "Roman Imperial Coins of 249–253 A.D."  

Κάπου μεταξύ 254 και 260, ο Βαλέρ. Βαλβ. Μάξιμος υπηρέτησε ως curator rei publicae Laurentium Lavinatium item cognoscens ad sacras appellationes (επιμελητής για τα δημόσια θέματα δύο ιταλικών πόλεων και αναπληρωτής δικαστής).Mennen, pg. 126 Η μετά την υπατεία του σταδιοδρομία τον είδε να παραμένει στην Ιταλία. Υπηρέτησε ως curator aquarum et miniciae (επίσημος υπεύθυνος για τη διανομή νερού και σιτηρών στη Ρώμη), ακολουθούμενος από το ρόλο του praefectus alimentorum viae Flaminiae (ή αξιωματικός υπεύθυνος για τη συντήρηση της Φλαμινίας Οδού και τη διασφάλιση τής παροχής τροφής στη Ρώμη). Ωστόσο, ο Βαλέρ. Βαλβ. Μάξιμος δεν επέτυχε να αναλάβει ανθύπατος κυβερνήτης, ούτε δεύτερη υπατεία.Mennen, pgs. 126-127

Ο Βαλέρ. Βαλβ. Μάξιμος ήταν πιθανώς ο πατέρας του Λεύκιου Βαλέριου Μεσάλλα, ο οποίος ήταν ύπατος το 280.Mennen, pg. 125

 Παραπομπές 

 Πηγές 
 Mennen, Inge, Power and Status in the Roman Empire, AD 193-284 (2011)

Κατηγορία:Ρωμαίοι ύπατοι του 3ου αιώνα